[{"text_idx": "#000001", "text": "Kado\u0303rov kummutab kuulujutud, nagu valmistataks teda ette ja\u0308rgmiseks luureo\u0303hupalliks USA-s"}, {"text_idx": "#000003", "text": "Pa\u0308ikesekella kellasepa juurde parandusse viinud mehe teenindamisest keelduti u\u0308sna kummalisel po\u0303hjusel"}, {"text_idx": "#000004", "text": "Ta\u0308na hommikul viis 23-aastane Maarek parandusse oma su\u0308nnipa\u0308evakingituseks saadud pa\u0308ikesekella. Kellassepp keeldus selle parandamisest aga u\u0308sna kummalisel po\u0303hjusel."}, {"text_idx": "#000005", "text": "Maarekule tundus, et kellal on midagi viga ning seeto\u0303ttu ta tee kellassepa juurde jalge alla ka vo\u0303ttis."}, {"text_idx": "#000006", "text": "Kell ei na\u0308idanud o\u0303iget aega"}, {"text_idx": "#000007", "text": "\u201eSain kella kingituseks eelmisel na\u0308dalal \u2013 va\u0308ga stiilne asi. Kui hakkasin seda siis ka\u0308el kandma ja soovisin aega teada, tundus mulle, et asi on katki,\u201c selgitas Maarek kellassepa juurde minekut."}, {"text_idx": "#000008", "text": "\u201eLeidsin sobiva kellassepa Mustama\u0308elt u\u0308hest keldrist \u2013 see on mulle sobivalt kodu la\u0308hedal. Astusin sinna sisse ja na\u0308itasin kella ette,\u201c ma\u0308rkis Maarek."}, {"text_idx": "#000009", "text": "Kellassepp siis uuris seda tu\u0308kk aega ja u\u0308tles u\u0308hel hetkel, et tema seda parandada hetkel ei saa ja tulgu ma su\u0308gisel tagasi,\u201c imestas Maarek."}, {"text_idx": "#000010", "text": "\u201eMingit selget po\u0303hjendust ta ei andnud ja saatis mu lihtsalt minema. Aga mul on ju kohe vaja kellaaega teada!\u201c halas noor mees."}, {"text_idx": "#000011", "text": "\u201eJah, sellise murega noor mees siin ta\u0308na to\u0303esti ka\u0308is ja kella ette na\u0308itas \u2013 kena ka\u0308el kantav pa\u0308ikesekell,\u201c selgitas juba u\u0308le 30 aasta seda ametit pidav Arvi (65)."}, {"text_idx": "#000012", "text": "\u201eVaatasin kella u\u0308le ja mingeid silmagana\u0308htavaid vigastusi kellal polnud,\u201c kommenteeris Arvi."}, {"text_idx": "#000013", "text": "\u201eU\u0308tlesin noormehele selgelt, et kuna hetkel on meil augustikuu, siis minu keldris asuvasse to\u0308o\u0308ruumi pa\u0308ike hetkel ei paista. Palusin tal tagasi tulla kuskil septembri keskel, kuna siis hakkab pa\u0308ike ka\u0308ima madalamalt ja paistab ka minu ruumidesse,\u201c selgitas Arvi."}, {"text_idx": "#000015", "text": "\u201eAlles siis saan ma ta\u0308pselt kontrollida, kas kell to\u0308o\u0308tab korrektselt vo\u0303i ka\u0308ib siis kas ette vo\u0303i taha,\u201c ra\u0308a\u0308kis mees."}, {"text_idx": "#000016", "text": "\u201eNoormees oli minu vastusest muidugi va\u0308ga a\u0308rritunud ja tormas so\u0303nagi lausumata minema \u2013 mine siis vo\u0303ta kinni, mida need ta\u0308napa\u0308eva kannatamatud noored ta\u0308pselt tahavad,\u201c lisas Arvi."}]